Zaur Hüseynov (mayor)

Zaur Rahat oğlu Hüseynov () — Azərbaycan Silahlı Qüvvələrinin mayoru, İkinci Qarabağ müharibəsinin iştirakçısı, Vətən Müharibəsi Qəhrəmanı.

 Həyatı 
Zaur Hüseynov 26 avqust 1987-ci ildə Salyan rayonunda hərbçi ailəsində anadan olub. 1994-2002-ci illərdə Sumqayıt şəhər 27 saylı tam orta məktəbdə 8-ci sinifə qədər təhsil alıb. Uşaqlıqdan rəssamlıqla məşğul olduğundan o illərdə həmin məktəbin şagird rəssamı adını da qazanmışdır. Həmin illərdə Sumqayıt şəhərində təşkil olunan rəsm sərgilərində bir neçə dəfə şəhər birinciliyini, həmçinin Şəhər olimpiyadalarında Azərbaycan dili fənni üzrə də birincilik əldə etmişdir. Bədən tərbiyyəsi  dərslərində fəal iştirak etdiyi üçün "Şahin" idman yarışların da və digər kollektiv idman yarışlarında komandasına yüksək nəticələr qazandırmışdır. Hərbçi ailəsində vətənpərvər ruhda böyüməsi onu rəssam olmaq arzusundan əl çəkərək Cəmşid Naxçıvanski adına Hərbi Liseyə yollanmasa maraq oyatdı.

 Hərbi xidməti 

2002-2005-ci illərdə Cəmşid Naxçıvanski adına hərbi liseydə təhsil almışdır, 2005-ci ildə Heydər Əliyev adına Azərbaycan Ali Hərbi Məktəbinə daxil olmuşdur. 2009-cu ildə Ordu yarışlarında qazandığı 29 medal ilə məktəbi fərqlənmə ilə bitirib. 3 bürünc, 5 gümüş 21 qızıl medal. 2009-2010-cu illərdə Silahlı Qüvvələrin Təlim Tədris mərkəzini zabit olaraq bitirərək orduya yollanıb. 2010-cu ildə Qazax rayonun müdafiəsində Tank əleyhinə taqım komandiri kimi fəaliyyət göstərib. Şəmkir korpusuna Ordu yarışlarında 2 qızıl medal gətirib. 2011-ci ildə Xüsusi Təyinatlı Qüvvələrin kursunu 1-ci olaraq bitirib, kurs birinciliyi ilə Xüsusi Təyinatlı Qüvvələr mənsubu olaraq xidmətə başlayıb. Bir çox vəzifələrdə xidmət edərək döyüş tapşırıqlarında və Aprel döyüşlərində iştirak edib, Talış kəndi istiqamətində döyüşüb.
2017-ci ildə Türkiyə respublikasında "Beynəlxalq Dalğıc" (1-ci sinif dalğıc) kursunu bitirmiş, 2018-ci ildə isə bu dalğıc təcrübəsini təkmilləşdirmək məqsədilə Türkiyə respublikasında "1-ci sinif dalğıc təlimatçısı" (dalış amiri) kursunu müvəffəqiyyətlə bitirmişdir.
 İkinci Qarabağ müharibəsində iştirakı 
Azərbaycan Silahlı Qüvvələrinin mayoru olan Zaur Hüseynov 2020-ci il sentyabrın 27-də Azərbaycan və Ermənistan arasında başlanan İkinci Qarabağ müharibəsi zamanı Füzulinin, Cəbrayılın, Xocavəndin və xüsusi ilə Şuşanın azadlığı uğrunda gedən döyüşlərdə tabeliyində olan bölməsini məharətlə idarə etmiş, şəxsi heyətə nümunə olmaqla düşmənin 110-dan artıq  canlı qüvvəsinə artileriya atəşlərinin yönləndirilməsi fəaliyyəti ilə məhv etmiş, 2 Tankını, 2 piyadanın döyüş maşınını (PDM) 10 ədədə yaxın avtomobil texnikalarını (KAMAZ, URAL)  məhv edilməsində öz bölməsi ilə şücaət göstərmiş, xeyli sayda silah və sursatını qənimət kimi ələ keçirmişdir. Xüsusilə Şuşa şəhərinin azad olunması zamanı düşmənin dayaq məntəqələrini yararaq Şuşaya ilk daxil olan bölmələrdən birinin komandiri olmuş, Şuşa şəhərinin müdafiəsini tabor komandiri olaraq təşkil etmişdir. O öz şəxsi heyəti ilə Xankəndi istiqamətindən düşmənin 4 əks həmləsini dəf etməklə yanaşı canlı qüvvəsini tanklardan ayıraraq ona böyük itki vermişdir. Şuşa qalasının divarlarını şəxsi heyəti üçün sipər olaraq seçib düşmən öz məğlubiyyəti ilə barışana qədər tutduğu mövqeyləri əldə saxlamışdır.

Azərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zamanı igidliyin və mərdliyin nümayiş etdirilməsinə görə Azərbaycan Prezidenti İlham Əliyevin 09.12.2020-ci il tarixli Sərəncamına əsasən Zaur Hüseynova "Vətən Müharibəsi Qəhrəmanı" adı verildi.

Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Zaur Hüseynov "Cəbrayılın azad olunmasına görə" medalı ilə təltif edildi.

Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Zaur Hüseynov "Şuşanın azad olunmasına görə" medalı ilə təltif edildi.

Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Zaur Hüseynov "Füzulinin azad olunmasına görə" medalı ilə təltif edildi.

Azərbaycan Prezidenti İlham Əliyevin 2 fevral 2024-cü il tarixli Sərəncamı ilə "Heydər Əliyevin 100 illiyi (1923–2023)" yubiley medalı ilə təltif edildi.

 Təltifləri 
 (2 fevral 2024) — "Heydər Əliyevin 100 illiyi (1923–2023)" yubiley medalı
 50px (09.12.2020) — "Vətən Müharibəsi Qəhrəmanı" medalı
 50px (24.12.2020) — "Cəbrayılın azad olunmasına görə" medalı
 50px (29.12.2020) — "Şuşanın azad olunmasına görə" medalı
 50px (24.06.2021) — "Füzulinin azad olunmasına görə" medalı
 "Vətən müharibəsi iştirakçısı" medalı
 50px — "Şücaətə görə" medalı
 50px — III dərəcəli "Qüsursuz xidmətə görə" medalı
 50px — II dərəcəli "Qüsursuz xidmətə görə" medalı
"Azərbaycan Ordusunun 100 illiyi (1918-2018)" yubiley medalı
 50px (26.06.2013) — "Azərbaycan Silahlı Qüvvələrinin 95 illiyi" yubiley medalı
 "Azərbaycan Respublikasının strateji obyektlərin mühafizəsi orqanlarının 30 illiyi (1993–2023)" yubiley medalı

 İstinadlar 

Kateqoriya:Azərbaycan tərəfindən İkinci Qarabağ müharibəsi iştirakçıları